Viborger Samler, 1848-03-01
Extrabladet til Hamb. Corresp. af 26de Febr. meddeler om Scenerne i Paris den 23de Febr. følgende Details, der sikkert ville interessere Læserne: "J Deputeret Kammerets Møde den 22de vægrede Præsident Sauzet sig ved at oplæse Anklageacten imod Ministeriet, forinden 3 af Kammerets Bureaux havde erklæret sig for sammes Oplæsning, der saaledes først kunde finde Sted Torsdagen den 24de Febr. Derefter forlod Præsidenten, uden at indlade sig paa en yderligere Discussion, sin Plads, hvorved Mødet hævedes. Den af 52 Oppositionsmedlemmer undertegnede Anklageact imod Ministrene beskylder disse. 1) for at have forraadt Frankerigs Ære og Jnteresser; 2) for at have forfalsket Grundsætningerne for Forfatningen, krænket Frihedens Garantier og traadt under Fødder Borgernes Rettigheder; 3) for ved systematiske Bestikkelser at have bestræbt sig for at forvandle Udtrykket af den offentlige Mening til Privatinteresse, hvorved Repræsentativsystemet maatte tilintetgjøres; 4) for at have skakkret i ministeriel Jnteresse med Statsembeder og med Statsmagtens andre Attributer; 5) for at have i samme Jnteresse ødelagt Statens Finantser og undergravet Statens Anseelse og Magt; 6) for at have paa en voldsom Maade berøvet Statens Borgere en Ret, der tilhører alle frie Landes Constitutioner, og hvis Udøvelse var garanteret dem ved Chartet og Lovene, og 7) for endelig ved en aabenbar contrarevolutionair Politik at have bragt i Fare alle Frugter af vore tvende store Revolutioner og styrtet Landet i en frygtelig Gjæring." – Ogsaa den bekjendte Legitimist Abbed Genonde har i sit eget Navn indgivet en lignende Anklageact. Af Undertegnernes Navne paa hiin Anklageact udhæves: Odilon Barrot, Chambolle, Beaumont, Garnier=Pages, Herbette, Duvergier=Hau renne og Arago. Den 23de Febr., Kl. 12 om Middagen, ansloges Troppernes Antal i Paris til 100,000 Md.; Batterier af Kanoner vare opplantede. Allarmtrommen lyder fra den tidlige Morgenstund, men kun faa Nationalgardister indfinde sig, neppe 10 Md. af hvert Compagnie. Kl. 12 1/2 stormes Barricaderne i Gaden St. Martin; i Gaden, Montorgenil kom Folket imellem en dobbelt Jld, det styrter sig under Raabet "Sauve qui pent, ind i de tilstødende Gader; det støder atter paa Tropper; det vil søge Tilflugt i Husene, men disse ere lukkede. – Kl. 1 1/2. Der kæmpes i Templeforstaden og paa Bastillens Plads. Mange skulle være faldne og saarede. Jgjennem alle Gader fare Cavalleri-Detaschements for at angribe Rebellerne i Ryggen. – Kl. 2. Kampens Heftighed tiltager; i de Gader, som løbe til Hovedgaderne Montmartre, Montorgenil, St. Denis og St. Martin finder man væltede Vogne, ødelagte Barricader, – alle tagne af Tropperne. Antallet af de Døde og Saarede skal være betydeligt. – Kl. 3. Der skydes stærkt fra begge Sider. I Gaderne fyres der fra Vinduerne paa Tropperne, der rette en heftig Jld imod Vinduerne. Batterier Artillerieopplantes, allerede ere 400 Kanoner førte frem; dog har man endnu ikke betjent sig af dem. Lykkes det ikke Regjeringen inden i Aften at qvæle Ementen, saa er at vente, at hele Paris er i Morgen i Opstand, og at Paris's Omegn deeltager med Folket i Kampen imod Tropperne. J Middagsstunden vare Ministrene hos Kongen, og det skal være besluttet at anvende de yderligste Forholdsregler for atter at gjenoprette Roligheden og den lovlige Orden. – Kl. 4. Nationalgardens Stemning begynder at blive betænkelig; de fleste Compagnier af Nationalgarden vægre sig ved at marschere, naar Raabet: "Vive lareforme!" ikke istemmes. Nationalgarden forlanger Ministeriets Entledigelse og Reform. En Legion af Nationalgarden, som vilde begive sig til Tuilerierne for at forlange af Kongen Ministeriets Entledigelse, standsedes af Municipalgarden; det skal være kommet til et blodigt Haandgemæng imellem disse Partier. Paa Boulevard du Temple havde Folket saaledes ødelagt Brolægningen, at hverken Cavallerie eller Artillerie kunde maneuvrere der. Alle Gasbelysningsrør ere ituslaaede og ødelagte. Gribe Nationalgardens Bevægelser om sig, maa Ministeriet vige. Kl. 4 1/2. Jublende Raab tone igjennem Gaderne; Compagnier af Nationalgarden drage igjennem Gaderne under Raabene: "Tout et fiin, le ministere a donne sa demission, Vivela Reforme!" – Dog vedvarer Skydningen. Efterskrift. Ja, Alt er sandt, styrtet er Ministeriet Guizot. – Grev Mole, (der i sin Tid lod Ancona rømme, der styrtedes af Guizot og Thiers) er kaldet tilKongen for at danne et nyt Ministerium. (Er det Fremskridt paa Reformernes Bane?) - Den største Jubel hersker i Paris.